CELEX: 32010R0239
Language: hu
Date: 2010-03-22 00:00:00
Title: A Bizottság 239/2010/EU rendelete ( 2010. március 22.) az egyes madarak Közösségbe történő behozatalára vonatkozó állat-egészségügyi feltételek és a karantén alá helyezésükkel kapcsolatos feltételek megállapításáról szóló 318/2007/EK rendelet módosításáról (EGT-vonatkozású szöveg)

23.3.2010   
            
            
               HU
            
            
               Az Európai Unió Hivatalos Lapja
            
            
               L 75/18
            
         A BIZOTTSÁG 239/2010/EU RENDELETE
   (2010. március 22.)
   az egyes madarak Közösségbe történő behozatalára vonatkozó állat-egészségügyi feltételek és a karantén alá helyezésükkel kapcsolatos feltételek megállapításáról szóló 318/2007/EK rendelet módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a harmadik országokból a Közösségbe behozott állatok állat-egészségügyi ellenőrzésére irányadó elvek megállapításáról, valamint a 89/662/EGK, 90/425/EGK és 90/675/EGK irányelv módosításáról szóló, 1991. július 15-i 91/496/EGK tanácsi irányelvre (1) és különösen annak 10. cikke (3) bekezdésének második albekezdésére és 10. cikke (4) bekezdésének második albekezdésére,
   tekintettel a 90/425/EGK irányelv A. mellékletének I. pontjában felsorolt külön közösségi szabályokban megállapított állat-egészségügyi követelmények hatálya alá nem tartozó állatok, spermák, petesejtek és embriók Közösségen belüli kereskedelmére és a Közösségbe történő behozatalára irányadó állat-egészségügyi követelmények megállapításáról szóló, 1992. július 13-i 92/65/EGK tanácsi irányelvre (2) és különösen annak 18. cikke (1) bekezdésének negyedik francia bekezdésére,
   mivel:
   
               (1)
            
            
               A 91/496/EGK irányelv megállapítja a harmadik országokból behozott élő állatok karantén alá helyezésével kapcsolatos feltételeket, beleértve az Unión belül található karanténállomások által teljesítendő általános feltételeket. Az irányelv B. melléklete meghatározza az ilyen karanténállomások engedélyezésének általános feltételeit.
            
         
               (2)
            
            
               Az állat-egészségügyi és tenyésztéstechnikai adatok jegyzékbe foglalására és közzétételére vonatkozó eljárások egyszerűsítéséről szóló, 2008. július 15-i 2008/73/EK tanácsi irányelv (3) által módosított 91/496/EGK irányelv 10. cikke (4) bekezdésének b) pontja egyszerűsített eljárást vezetett be az engedélyezett karanténállomások jegyzékének összeállítására és közzétételére azokban az esetekben, amikor az uniós jogszabályok előírják, hogy az élő állatokat zárlat vagy elkülönítés alá kell helyezni. Az új eljárás szerint, amelyet 2010. január 1-jétől alkalmaznak, az említett irányelv B. mellékletében meghatározott általános feltételeknek megfelelő, jóváhagyott karanténállomások jegyzékének összeállításáért többé nem a Bizottság, hanem a tagállamok felelnek.
            
         
               (3)
            
            
               A 318/2007/EK bizottsági rendelet (4) megállapítja a baromfin kívüli egyes madárfajok Unióba történő behozatalára vonatkozó állat-egészségügyi feltételeket. E rendelet 6. cikke előírja, hogy az engedélyezett karanténlétesítményeknek és karanténállomásoknak meg kell felelniük a rendelet IV. mellékletében meghatározott minimális feltételeknek. A rendelet V. melléklete tartalmazza továbbá az engedélyezett karanténlétesítmények és karanténállomások jegyzékét.
            
         
               (4)
            
            
               Az uniós jogszabályok egyszerűsítése érdekében módosítani kell a 318/2007/EK rendelet 6. cikkét, valamint törölni kell V. mellékletét annak érdekében, hogy az figyelembe vegye a 2008/73/EK irányelvvel módosított 91/496/EGK irányelvben előírt, a karanténlétesítmények és karanténállomások engedélyezésére és jegyzékbe foglalására vonatkozó új eljárásokat. A 91/496/EGK irányelv 10. cikke (4) bekezdésének b) pontjában előírt rendelkezések átültetése érdekében néhány tagállam már elkezdte az engedélyezett karanténállomások jegyzékének összeállítását. Az uniós jogszabályok egyértelműsége érdekében ezért helyénvaló a 318/2007/EK rendelet módosításait ugyanattól az időponttól alkalmazni, mint a 91/496/EGK irányelvet.
            
         
               (5)
            
            
               A 318/2007/EK rendeletet ezért ennek megfelelően módosítani kell.
            
         
               (6)
            
            
               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A 318/2007/EK rendelet a következőképpen módosul:
   
               1.
            
            
               A 6. cikk helyébe a következő szöveg lép:
               „6. cikk
               Engedélyezett karanténlétesítmények és karanténállomások
               Az engedélyezett karanténlétesítményeknek és karanténállomásoknak meg kell felelniük a IV. mellékletben meghatározott minimális feltételeknek.
               A tagállamok összeállítják és naprakészen tartják az engedélyezett karanténlétesítmények és karanténállomások jegyzékét, valamint azok engedélyezési számának jegyzékét, és elérhetővé teszik azt a Bizottság, a többi tagállam és a nyilvánosság számára.”
            
         
               2.
            
            
               Az V. mellékletet el kell hagyni.
            
         2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   Ezt a rendeletet 2010. január 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2010. március 22-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 268., 1991.9.24., 56. o.
   
      (2)  HL L 268., 1992.9.14., 54. o.
   
      (3)  HL L 219., 2008.8.14., 40. o.
   
      (4)  HL L 84., 2007.3.24., 7. o.